Igaliku

Igaliku (Igaliko) er ei bygd i tidligere Narsaq kommune, nå Kujalleq kommune, mellom Qaqortoq og Narsarsuaq, sør i Grønland. I 2005 hadde byen 60 innbyggere. Igaliku er mest kjent for ruinene etter Garðar, setet for Garðar bispedømme fra 1100- til 1400-tallet. Bispesetet hadde en katedral og en stor gård. Dette området er utgravd av arkeologer, og man har funnet en grav her som kan ha tilhørt den tidligere biskopen Jon Smyrill Arnasson. 

Bygda ble grunnlagt i 1782, av nordmannen Anders Olsen, som emigrerte hit for å tilbringe alderdommen her. Den 6. august 2004 dannet den rammen om det første formelle besøk av en amerikansk utenriksminister på Grønland noensinne, da Colin Powell kom hit for å signere tre avtaler mellom Danmark/Grønland og USA. 

Bygda har bare ca. 60 innbyggere, men har dagligvarebutikk, skole, forsamlingshus og kirke. Skolen heter Atuarfik Igaliku («Igaliku skole»).

Kjente personer fra Igaliku
Josef Motzfeldt – politiker

Se også 
 Kujataa, verdensarvområde fra 2017

Litteratur
Karin Berg: Igaliko: En grønlandsk bygd

Referanser 

Bosetninger på Grønland